UDHËZIM
Nr. 18, datë 1.8.2014

Për zhvillimin e provimeve të maturës shtetërore 2014, sesioni i dytë

Në mbështetje të nenit 102, të Kushtetutës së Republikës së Shqipërisë, të neneve 26, 27, 30 dhe 51, të ligjit nr. 69, datë 21.6.2012, “Pë		r sistemin arsimor parauniversitar në Republikën e Shqipërisë”, të vendimit të Këshillit të Ministrave nr. 1013, datë 10.12.2010, “Për krijimin e Agjencisë Kombëtare të Provimeve”, si dhe të vendimit të Këshillit të Ministrave nr. 352, datë 3.4.2013, “Për organizimin dhe funksionimin e Inspektoratit Shtetëror të Arsimit”,

UDHËZOJ:

KREU I
PROVIME TË MATURËS SHTETËRORE 2014, SESIONI I DYTË

1. Zhvillimin e provimeve të Maturës Shtetërore 2014, sesioni i dytë, në datat si më poshtë vijon:
a) Gjuhë e huaj 																																																																															10 shtator 2014;
b) Gjuha shqipe dhe letërsia		 13 shtator 2014;
c) Matematika 	16 shtator 2014;
d) Lëndë me zgjedhje 22 shtator 2014.
2. Provimet e Maturës Shtetërore 2014, sesioni i dytë, të ndiqen procedurat e përcaktuara në rregulloren nr. 895 prot., datë 7.2.2014, “Për procesin e Maturës Shtetërore 2014 në Republikën e Shqipërisë”, të ndryshuar.
3. Provimet e Maturës Shtetërore 2014, sesioni i dytë, të fillojnë në orën 10:00.
4. Testi për secilin nga provimet e detyruara të përmbajë 25 pyetje, nga të cilat 13 pyetje të jenë me përgjigje alternative dhe vlerësohen me 13 pikë, kurse 12 pyetje të jenë me zgjidhje dhe të vlerësohen me 37 pikë.
5. Provimet e Maturës Shtetërore 2014, sesioni i dytë, të lëndëve me detyrim të zgjasin 2 orë e 30 minuta secili.
6. Për provimin e detyruar të gjuhës së huaj testi të hartohet nga AKP-ja, ndërsa administrimi dhe vlerësimi të bëhet nga DAR/ZA-të. Për provimin D1, D2 dhe Z1, Z2, hartimi i testeve dhe vlerësimi i tyre të bëhet nga AKP-ja.
7. Testi për secilin nga provimet me zgjedhje të përmbajë 20 pyetje, nga të cilat 10 pyetje të jenë me përgjigje alternative dhe të vlerësohen me 10 pikë, kurse 10 pyetje të jenë me zgjidhje dhe të vlerësohen me 30 pikë.
8. Provimet e Maturës Shtetërore 2014, sesioni i dytë, të lëndëve me zgjedhje të zgjasin 4 orë.
9. Maturantët që kanë vetëm një provim me zgjedhje, të hyjnë në provim në orën 11:30.




KREU II
MATURANTËT/KANDIDATËT QË DO TË MARRIN PJESË NË PROVIMET E MATURËS SHTETËRORE 2014, SESIONI I DYTË

1. Në provimet e Maturës Shtetërore 2014, sesioni i dytë, kanë të drejtë të marrin pjesë:
a) Maturantët/kandidatët që nuk rezultojnë kalues në një ose më shumë provime të Maturës Shtetërore 2014, sesioni i parë;
b) Maturantët, që janë pakalues në një ose dy lëndë, në vitin shkollor 2013-2014 dhe i shlyejnë ato në sesionin e vjeshtës, në datat 2 dhe 5 shtator 2014;
c) Kandidatët që kanë përfunduar shkollën e mesme para vitit 2014, por nuk kanë shlyer detyrimet e Maturës Shtetërore.
d) Kandidatët që kanë përfunduar shkollën e mesme jashtë vendit dhe kanë njehsuar dokumentet shkollore në komisionin e posaçëm të ngritur me urdhrin nr. 108, datë 31.3.2014 të ministrit të Arsimit dhe Sportit, për “Ngritjen e komisionit të posaçëm për procedurat e njëvlershmërisë së dëftesave/diplomave të shkollave të mesme të shtetasve shqiptarë dhe të huaj që kanë kryer arsimin e mesëm jashtë shtetit”, por që duhet të japin një apo dy provime me zgjedhje.
2. Për maturnatët e përcaktuar në pikën 1, germat “a” dhe “b” është i vlefshëm formulari A1.
3. Kandidatët e përcaktuar në pikën 1, germat “c” dhe “d” që do të japin provimet e Maturës Shtetërore 2014, sesioni i dytë, të regjistrohen në shkollën ku kanë përfunduar arsimin e mesëm ose në shkollën që i cakton DAR/ZA e vendbanimit. Për këtë kategori, plotësimi i formularit A1Z do të bëhet nga datat 1 deri 5 shtator 2014.
4. Drejtori i shkollës të dërgojë zyrtarisht në DAR/ZA listën e kandidatëve që do të marrin pjesë në provimet e Maturës Shtetërore 2014, sesioni i dytë, në datën 8 shtator 2014. Drejtori i DAR/ZA-së ta dërgojë këtë listë në AKP në datën 9 shtator 2014.

KREU III
ADMINISTRIMI I PROVIMEVE

1. Provimet të zhvillohen të përqendruara në drejtoritë arsimore rajonale.
a) ZA Tropojë, ZA Lushnjë dhe ZA Sarandë i zhvillojnë provimet në qytetet e tyre.
b) ZA Delvinë i zhvillon provimet në qytetin e Sarandës.
2. Drejtoritë arsimore rajonale dhe drejtoritë e shkollave marrin masa për njoftimin e maturantëve /kandidatëve për datat, mjedisin dhe orën kur do të zhvillohen provimet e Maturës Shtetërore, sesioni i dytë.
3. Drejtori i DAR-së, brenda datës 8 shtator 2014, të njoftojë zyrtarisht AKP-në për mjediset ku do të zhvillohen provimet e Maturës Shtetërore 2014, sesioni i dytë.
4. Në DAR ku rezulton se numri i maturantëve/ kandidatëve është më i madh se 500, të përdoren 2 mjedise.
5. Administrimi dhe zhvillimi i provimeve të Maturës Shtetërore 2014, sesioni i dytë, të bazohet në rregulloren nr. 895 prot., datë 7.2.2014 “Për procesin e Maturës Shtetërore 2014 në Republikën e Shqipërisë”, të ndryshuar.

KREU IV
HARTIMI DHE VLERËSIMI I TESTEVE TË PROVIMEVE TË MATURËS SHTETËRORE 2014, SESIONI I DYTË

1. Hartimi i testeve të Maturës Shtetërore 2014, sesioni i dytë, të kryhet sipas rregullores nr. 895 prot., datë 7.2.2014 “Për procesin e Maturës Shtetërore 2014 në Republikën e Shqipërisë”, të ndryshuar.
2. Pas zhvillimit të çdo provimi të Maturës Shtetërore 2014, sesioni i dytë, testet e maturantëve/ kandidatëve të dërgohen në AKP, sipas procedurave të përcaktuara në rregulloren nr. 895 prot., datë 7.2.2014 “Për procesin e Maturës Shtetërore 2014 në Republikën e Shqipërisë, të ndryshuar.
3. Vlerësimi i testeve të Maturës Shtetërore 2014, sesioni i dytë, të ndjekë procedurat e përcaktuara në rregulloren nr. 895 prot., datë 7.2.2014, “Për procesin e Maturës Shtetërore 2014 në Republikën e Shqipërisë”, të ndryshuar.
4. Monitorimi dhe administrimi i procesit të Maturës Shtetërore 2014, sesioni i dytë, të kryhet nga përfaqësuesit e MAS-it dhe institucionet e varësisë, të cilët raportojnë në DAPU për çdo parregullsi të vërejtur.
5. Të gjitha shpenzimet e përfaqësuesve të MAS-it, gjatë provimeve të Maturës Shtetërore 2014, sesioni i dytë, të përballohen nga institucionet përkatëse, ku kanë qendrën e punës, sipas dispozitave në fuqi.
6. Ngarkohen për zbatimin e këtij udhëzimi zëvendësministri, Sekretari i Përgjithshëm, Drejtoria e Arsimit Parauniversitar dhe të gjitha institucionet e varësisë së MAS-it.
Ky udhëzim hyn në fuqi menjëherë dhe botohet në Fletoren Zyrtare.

Ministri i arsimit dhe sportit
Lindita Nikolla



